fi en en en fi fi fi fi fi fi fi fi en fi fi it en fr fr en fi en fr fr fr fi fi fi fi fi fi fi et fi fi fi fi fi fi fi fi en en fi fi en fi lt fi fi fi fi fi en fi en fi fi fi fi fi fi en fi fi en war en fi tr fi fi fi fi fi en fi fi fi fi fi fi fi fi fi fi fi fi fi hbs_lat fi fi fi fi fi fi fi fi fi fi fi fi fi fr en fi en en fi lt fi fi fi et fi en
Blackrocketralli.com – Sivu 2 – Kesän odotetuin ralli
Loppukesän odotetuin ralli ajettiin 3.9.2016
Black Rocket Ralli Tervakoskella, kilpailukeskus loistavassa paikassa. Puuhamaalla..
TerUA Juhlavuosi – 40 vuotta
Taitoa – Paljon työtä – Vielä enemmän kokemusta
19.8.201619.8.2016 Hannu Lehto Kirjoita kommentti
00-autoa ajaa ihan oikeasti Maailmanmestari…. tosin ei rallin MM-mies, mutta enduron maailmanmestari Juha Salminen, joka siirtyi ”eläkkeelle” tuosta prätkähommasta, mutta ei halunnut kuitenkaan kokonaan luopua vauhdin hurmasta ja jatkaa BMW:n ratissa vauhdikasta menoaan. Juha edustaa LopUA:ta ja kartturina hänellä on oman seuramme Mikko Laakso. Menestystä on tullut luokkavoittojen myötä myös täällä rallipuolella, vaikka ns. ”veren maku suussa” ei enää ajellakaan.
000-autoa eli kolmea nollaa kuskaa seuramme varsinainen konkarikuski Erkki Koskivirta. Ikää miehellä on reilusti yli 60v, mutta palo ralliin on säilynyt edelleen. Joskus aiemmin Erkki nähtiin myös AS-auton puikoissa, mutta nykyisin hänet nähdään rallirintamalla melkoisen harvinaisen Nissan Primeran kuskipukilla. Auton pitäisi olla nyt erinäisten muutosten jälkeen ihan iskussa. Erkki edustaa TerUA:ta, kuten myös hänen kartturinsa Päivi Välilä, jonka jälkikasvu on myös ralleissa kannuksena jo hankkinut. Tuomas Välilä ajaa tänä vuonna tuota RSJM-sarjaa.
Ovathan kaikki huomanneet, että ilmoittautuminen PÄÄTTYY 23.08.2016!!!
Lisäksi, ovathan kaikki huomanneet myös sen, että F-ryhmiin saavat ilmoittautua myös ne, jotka eivät ole ilmoittautuneet koko sarjaan!!
Nyt siis pian KITI:n kautta kaikki mukaan…. ja pian 🙂
17.8.201617.8.2016 Hannu Lehto Kirjoita kommentti
EK6 on Top Testing Oy:n isännöimä. Top Testing on Janne Lindbergin eli kokeneen historic-sarjan Golf-kuskin firma, joka myy ja huoltaa mm. autokorjaamojen nostolaitteistoja ja muita autoalan korjaus- ja testilaitteita. Hänet tuntee kaikki tervalaiset ja tietysti ympäri Suomea iso joukko ralliasioista kiinnostuneita olevia. Jannen rallipajalla on myös rakennettu jo useita hyvin toimineita kisalaitteita eri luokkiin, parhaat saavutukset nimenomaan tuolla historic-luokissa.
Ratamestarin vinkki: Ek 6 Viimeinen ja vaativin. Kokemuksella voin sanoa, ettei kuljettajat pääse tällä viimeisellä erikoiskokeellakaan helpolla. Sen haastavat mutkat on ajettava tarkasti, eikä virheitä saa tulla, jos haluaa maaliin asti saapua. Väliteitä riittää, joten tänne kannattaa tulla katsomaan ja viihtymään hyvän rallikilpailun parissa.
15.8.201617.8.2016 Hannu Lehto Kirjoita kommentti
Erikoiskoe 5 ja Aluetalonmies. Anssi Koskela ja Aluetalonmies.fi ovat taas kerran mukana, ei niinkään kisaamassa tällä kertaa, mutta yhtenä pikisisäntänä. Anssin omaan meriittiin kuuluu lukuisat kisat ja myös se, että tallissa on Ford Puman harvinainen ralliversio.
Anssin firmasta löytyy Hämeenlinnan ympäristöön kaikki tarvittavat piha- ja taloyhtiöpalvelut!!
Ratamestarin vinkki: Ek 5 sisältää jotain vanhaa ja perinteistä. Tämä erikoiskoe on tullut tutuksi monesta rallista monessa eri muodossa, sen varrelta on monta tarinaa kerrottavana monilta eri ihmisiltä. Jääköön legendat elämään ja tehdään uusia tarina-aiheita tälläkin kerralla. Paikkoja riittää niin katsojille kuin kilpailijoillekin.
Anssi ja Ford Puma Kuva: Helge Sorri
13.8.201617.8.2016 Hannu Lehto Kirjoita kommentti
Erikoiskokeen nro 4:n otti Sarlin Race Team. Kallen firma sijaitsee Tervakosken ja Riihimäen puolivälissä Punkalla navigaattoriosoitteessa Maariansillanlenkki 186, Janakkala.
Yrityksenä Sarlin Race Team (SRT) perustettiin vuonna 1985. Tällöin Kalle Sarlinin oma kilpailu-ura rata-autoilun parissa oli alkutaipaleella. Alkuvaiheessa yrityksen toiminta painottui luonnollisesti omaan kilpailutoimintaan. Omaan autoon tarvittiin osia ulkomailta ja matkan varrella niitä tuotiin myös muiden tarpeisiin.
SRT tuo maahan ja myy kilpa-autoihin tarkoitettuja komponentteja. Osia tuodaan ympäri maailmaa, asiakkaiden tarpeen mukaan. Sarlinin myymälästä löytyy hyllyistä erittäin kattava valikoima osia ja tarvikkeita, kuten esim. Ferodon laadukkaat jarrupalat myös siviilikäyttöön. Suurin osa SRT:n tuotteista on tilattavissa myös verkkokaupan kautta ja tilatut tuotteet lähtevät toimitukseen tilausta seuraavana päivänä.
Osien myyntiä täydentää SRT:n oma tuotanto. Oman tuotannon turvin voidaan sovittaa myytävät tuotteet juuri sinun autoosi, esimerkkinä jarrulevyn keskiöt tai jarrusatulan kiinnikkeet. Oman tuotannon mahdollistaa uusinta tekniikkaa olevat koneistuskeskukset. Tuotevalikoimassa on useita omaa tuotantoa olevia komponentteja käsittäen autourheilupuolen osista aivan mihin vaan, jopa vetureihin osia tehdään SRT:llä.
Ratamestarin vinkki: Ek 4 SarlinRaceTeam/Fedoro on kilpailun lyhyin. Ennen taukoa ajettava lyhyt ja nopea rykäisy, jossa voi vain hävitä kilpailun. Erikoiskokeen vauhdikkaat mutkat tarjoavat monenlaisia katselupaikkoja ja kilpailijoiden suorituksia katsojille.
Varastosta löytyy varmasti kaikille…
11.8.201617.8.2016 Hannu Lehto Kirjoita kommentti
Erikoiskoe 3 ajetaan Paxteri Oy:n nimissä. Pasi Ruotanen on firman omistaja ja tämän rallin reittijohtaja sekä jo pitkänlinjan rallimies. Paxteri on hoitanut niin omien kuin muidenkin rallien jälkikorjauksia tiestön suhteen.
Paxterin monipuoliseen palveluvalikoimaan kuuluu teiden kunnossapito, kiinteistöhuolto, puunkaato ja raivaustyöt, traktorikuljetukset, maatalouskoneiden korjaukset ja myös rakennusammattimies on vuokrattavissa Paxterin kautta.
Ratamestarin vinkki: Ek 3 on jotain uutta. Erikoiskoe, jota ei Black Rocket ralleissa ole koskaan ajettu. Monenlaisia tienmuotoja tarjoava nopeavauhtinen erikoiskoe, jonka varrelta löytyy myös paljon hyviä katselupaikkoja. Väliteiltä kohtuulliset kävelymatkat katselupaikkoihin.
Myös talvella löytyy harrastusta
EK2 JW Huoltopalvelu Oy:n nimissä….
9.8.201617.8.2016 Hannu Lehto Kirjoita kommentti
Olemme riihimäkeläinen kodinkoneiden ja laitoskoneiden huoltoon, asennukseen ja myyntiin erikoistunut yritys.
Meillä on myymälästämme erittäin laaja valikoima pölypusseja, imureiden suodattimia, imuritarvikkeita, suulakkeita ja letkuja, koneiden puhdistusaineita, varaosia moccamaster kahvinkeittimiin, liesituulettimien suodattimia, pyykinpesuaineita, astianpesuaineita, ilmanvaihtokoneiden suodattimia, uunipellit ja pannut, jääkaapin ovenkahvoja sekä paljon muita tarvikkeita.
Myymme Mielen laitospesukoneita ja kuivausrumpuja, sekä Esteri ilmankuivaajia ,kuivausrumpuja ja kuivauskaappeja.
Huoltoa saatavilla kaiken merkkisiin laitoskoneisiin.
Myymälässämme on myös satunnaisesti myytävänä käytettyjä ja huollettuja kodinkoneita.
Ratamestarin vinkki: Ek 2 on ”Ratamestarin erikoinen”. Kilpailun pisin erikoiskoe, joka ei anna yhtään mutkaa lahjaksi ja vaatii täyden keskittymisen kilpailijoilta. Hyviä katselupaikkoja on runsaasti. Väliteitä ei juurikaan ole käytössä, joten katselupaikat kannattaa valita ajoissa.
JW Huoltopalvelun toinen omistajista on rallimme moninkertainen pääratamestari Matias Weck. Aktiivisena Avenger-ralliauton kuskina on kertynyt silmää myös ratamestarina toimimiseen.
Matias ja Jarno reittiä tekemässä…
4.8.201617.8.2016 Hannu Lehto Kirjoita kommentti
Aloitetaan tämä viimeinen kuukausi esittelemällä noita rallimme erikoiskokeiden isäntiä. Ensimmäisen vuorossa on Forssassa firmaa pitävä Fosira Oy.
Erikoiskoe 1 isännöinti kuuluu Forssan Sisärakennus Oy:lle. Yhtiön toimitusjohtaja Petri Söyring käskyttää firmansa lisäksi myös historic-luokassa Opelia. Auton taustahistoriasta löytyy pikku detaljina myös Suomen rallimaailman kummisetä Timo Jouhki ko. auton entisenä omistajana.
Fosira on erikoistunut lähinnä palvelemaan yrityksiä yli 30 vuoden kokemuksen tuomalla ammattitaidolla suorittamalla uudisrakennusten sekä saneerauskohteiden alaslaskettujen kattojen, akustointien ja levyväliseinien asennukset kokonaisurakkana tai työurakkana tilaajan materiaalista.
Petri edustaa siis edelleen kunniakkaasti jopa ulkomailla TerUA:ta
Ratamestarin vinkki: Ek 1 on sopiva aloitus kilpailulle. Nopea erikoiskoe, joka tarjoaa kaikille jotain. Erikoiskoe sisältää monta osuutta, on nopeaa, hidasta ja teknisesti vaativia mutkia. Välitieltä pääsee sopivasti kävelemällä joka puolelle erikoiskoetta.
Valmistautumista treenaamalla Euroopan asfalttikisoihin Ahvenistolla 2016     Kuva: H.Lehto
Kuvassa Suomen Rallin Kummisetä Timo Jouhki, jota silloin 1977 auttoi (lykkäämällä) TerUA:n kaverit Vuorisen Puli, Kyöstilän Hossi ja Mäkisen Marko Kuva: Matti Mäkinen
4.8.20164.8.2016 Hannu Lehto Kirjoita kommentti
Vaikka viime aikoina on tuota ”esterin tuotetta” tullut enemmän kuin tarpeeksi, ovat erikoiskokeemme erittäin hyvässä kunnossa. Varmuuden vuoksi on reittiä kierretty ja tarvittaessa mahdollisiin murheisiin puututtu heti, tosin tiestö on ollut periaatteessa aivan OK kaikilta osiltaan ilman korjailujakin. TerUA ja etelä-hämäläiset rallitiet toivottavat siis kaikki kilpailijat mukaan vauhdikkaaseen F-rallisarjan osakilpailuun. Pistäkääpä jo pian niitä ilmottautumisia KITI:in 🙂 Kannattaa tulla!
Ohessa Pasi Ruotasen näytekuvia pikiksiltä
Newer posts 1 2 3 … 8 Older posts
Lauantaina 3.9.2016 se sitten starttaa….
sparkling Theme by Colorlib Powered by WordPress